SALGS- OG LEVERINGSBETINGELSER

Salgs- og leveringsbetingelserne er en integreret del af aftalen om køb af gavekort. Du bedes derfor venligst læse salgs- og leveringsbetingelserne samt kortbestemmelserne, før du afgiver din bestilling.

Bestilling & Ordrebekræftelse
Bestilling kan ske ved personlig henvendelse i hhv. Bog & idé i WAVES og RO’s Torv samt Bog & idé i Farum Bytorv og Kvickly, Rough & Sweet i Hørsholm Midtpunkt samt Føtex i Ballerup Centret inden for butikkens åbningstid eller via online bestilling på www.gavekortshoppingcentre.dk

Ved bestilling af gavekort på www.gavekortshoppingcentre.dk, vil du straks efter betalingen er gennemført, få tilsendt en ordrebekræftelse. Når kortet afsendes, mailes fakturaen.

Det er derfor vigtigt, at du indtaster den rigtige e-mailadresse, når du foretager bestillingen.

Salgs- og leveringsbetingelser, kortbestemmelser, link til fortrydelsesblanket og oplysninger om persondatabehandling finder du her www.gavekortshoppingcentre.dk
 
Du er bundet af aftalen om køb af gavekortet, når du klikker på "Godkend køb", og der står ”Tak for din bestilling” på din skærm. 

Hvis du har tastet forkert eller begået en anden fejl i forbindelse med din bestilling, er du velkommen til at kontakte centerkontoret i det respektive center eller på gavekort@dades.dk

Betaling
Du kan betale for gavekortet kontant i Bog & Ide, og med nedenstående kreditkort:
Dankort, MasterCard og VISA.

Betaling med kreditkort håndteres af Nets ePayment modul (Netaxept). 
Nets håndterer alle betalinger og al kortdata og lever op til internationale sikkerhedsstandarder (den såkaldte Payment Card Industry Data Security Standard, forkortet til PCI DSS). Udvekslingen af oplysninger mellem Dades Box Holding og databehandleren sker krypteret i SSL (Secure Socket Layer).

Beløbet trækkes på din konto, når vi afsender gavekortet. 

Ved bestilling af gavekort, medfølger emballage uden beregning.

Leveringsbetingelser
Alle gavekort sendes med PostNord, og der kan forekomme forsinkelser hos PostNord, som det pågældende center, ikke har indflydelse på. 

Gavekortet leveres normalt i løbet af 7-10 arbejdsdage, såfremt der ikke i bestillingen specifikt er anmodet om quickbrev, som tager 1-2 arbejdsdage. Levering kan ske tirsdag til lørdag, da afsendelse sker mandag til fredag. Der er ingen afsendelse på lørdage, søndage og helligdage. 

Såfremt et gavekort ikke bliver leveret, eller bortkommer under forsendelsen, skal underretning herom ske til det pågældende center. I sådanne tilfælde vil der blive fremsendt et nyt gavekort, forudsat at det bortkomne kort ikke er blevet aktiveret, da det ellers anses for at være modtaget.

Af sikkerhedshensyn er gavekortet ikke aktiveret, og du finder aktiveringskoden på din faktura. Du skal bruge aktiveringskoden til, at aktivere gavekortet på www.gavekortshoppingcentre.dk under 'Aktivér kort' eller via QR koden på kortets bagside. 

Ekspeditionsgebyrer
Gebyr for håndtering og forsendelse udgør for almindelige breve 20,00 DKK for et gavekort. Ønskes gavekortet leveret med Quickbrev koster det 40,00 DKK for et gavekort. 

Fortrydelsesret for køb sker via www.gavekortshoppingcentre.dk
Du kan fortryde en aftale om køb af gavekort, jf. forbrugeraftalelovens § 18.

Fortrydelsesfristen er 14 dage, og fristen regnes som udgangspunkt fra den dag, du har modtaget gavekortet. Dette gælder dog kun ved ubenyttede kort. Du kan dog altid få penge retur på dit gavekort, ved at udfylde fortrydelsesformularen, som du finder her https://www.gavekortshoppingcentre.dk/files/newsec-fortrydelsesformular.docx

Hvis du vil sikre dig bevis for, at du har sendt et gavekort retur rettidigt, kan du f.eks. sende gavekortet med et anbefalet brev, og opbevare postkvitteringen. Du skal selv betale porto/fragt, hvis du vælger at returnere et gavekort. Du kan også aflevere det på centerkontoret.

Du kan ikke fortryde købet, ved at nægte at modtage kuverten med kortet, eller undlade at hente kuverten på posthuset.

Senest 14 dage efter vi har modtaget meddelelse om, at du ønsker at fortryde købet, indsætter vi hele købsbeløbet tilbage på din bankkonto.

Gyldighed
Gavekortet udløber 3 år fra leveringsdatoen.

Indehavere af "elektroniske penge" herunder gavekort og vouchere, kan inden udløbet af de elektroniske penge og i op til 1 år efter udløbet anmode om, at restværdien indløses til pålydende værdi, jf. betalingstjenestelovens § 39 s.

Ønskes pengene udbetalt, skal fortrydelsesformularen udfyldes og afleveres på centerkontoret eller sendes på mail til gavekort@dades.dk. Fortrydelsesformular findes her: https://www.gavekortshoppingcentre.dk/files/newsec-fortrydelsesformular.docx

Klage over selve gavekortet:
Ønsker du at klage over gavekortet, kan du henvende dig på det pågældende centers centerkontor eller ved at sende en mail til gavekort@dades.dk.

Du kan også rette henvendelse til Forbrugerklagenævnet, Konkurrence- og Forbrugerstyrelsen, Carl Jacobsens vej 35, 2500 Valby. Tlf. 4171 5000.
Det oplyses i den forbindelse, at købelovens regler finder anvendelse på aftalen. Herunder reglerne om mangler.

Ønsker du at klage over en vare/ydelse købt med gavekortet:
Hvis du vil klage over en vare/ydelse du har købt i en butik, skal du henvende dig i den butik/kæde i det shoppingcenter, hvor du har købt varen.

Sprog
Denne aftale indgås på dansk.

Lovvalg & Værneting
Enhver tvist der involverer hhv. WAVES, RO’s Torv, Ballerup Centret, Hørsholm Midtpunkt eller Farum Bytorv, er underlagt dansk ret. Københavns Byret er første instans for behandling af sådanne tvister, medmindre præceptiv lovgivning tilsiger andet. Dette gælder også salg til udlandet, Grønland og Færøerne.

Persondatapolitik
Vi indsamler kun identificerbare personoplysninger som dit navn, adresse og e-mail, når du frivilligt giver disse oplysninger til os. 
Disse oplysninger vil blive brugt af det pågældende centers centerkontor til, at give dig de oplysninger som du har anmodet om, eller til gennemførelse af en aftale, når du bestiller en ydelse hos os.

Alle oplysninger som indsamles, behandles fortroligt og overføres ikke til lande uden for EU/EØS.

Oplysningerne behandles af en ekstern databehandler (Nets) hvor den benyttede betalingssoftware lever op til de nationale og internationale kortorganisationers sikkerhedskrav, der kaldes for PCI-standard (Payment Card Industry Data Security Standard). Udvekslingen af oplysninger mellem os og databehandleren sker krypteret i SSL (Secure Socket Layer). 

Oplysningerne vil ikke blive videregivet til andre selskaber uden dit forudgående samtykke, men kan blive anvendt af det center hvori gavekortet er købt eller af det selskab, som fungerer som databehandler for os med henblik på behandling af oplysningerne, herunder til at gennemføre køb af gavekort og indløsning af indestående på gavekort. Vi kan desuden anvende oplysningerne inden for selskabet, f.eks. med henblik på, at udføre markedsundersøgelser.

Du kan få nærmere oplysninger om de personoplysninger, som vi har registeret om dig, ved at rette henvendelse til os.
Du kan i den forbindelse få rettet eventuelle ukorrekte oplysninger om dig, eller bede os om, at vi ophører med behandlingen af oplysninger om dig.
 
Anmodning om indsigt eller indsigelse skal rettes til persondata@newsec.dk 


Kontaktinformation
Alle henvendelser vedrørende gavekort kan rettes til det pågældende centers centerkontor:


Centerkontoret WAVES			Centerkontoret Ballerup Centret	
Over Bølgen 2, 2A, 2. sal			Ballerup Centret 2
2670 Greve				2750 Ballerup
T: +45 43 90 66 46			T: +45 27 15 17 11
Cvr.nr. 25 59 81 80			Cvr.nr. 40 62 68 24
E-mail: info@waves-shopping.dk		E-mail: info@ballerupcentret.dk


Centerkontoret RO’s Torv			Centerkontoret Hørsholm Midtpunkt
Københavnsvej 29			Usserød Kongevej 200
4000 Roskilde 				2970 Hørsholm
Cvr.nr. 27 23 91 96			Cvr.nr. 40 62 54 29
E-mail: info@rostorv.dk			E-mail: info@hoersholmmidtpunkt.dk


Centerkontoret Farum Bytorv
Farum Bytorv 56
3520 Farum
Cvr.nr. 40 62 67 19
E-mail: info@farumbytorv.dk

Telefoniske henvendelser kan ske i hverdage inden for centrets åbningstider
